1. Crescance miraculus ag er bara. - El léannézi hanhuet Léannézi-er-Bugul-Mad en dès, ér guér a Vourges, ur houvant bras revé mer goulenn er régleu ag ou urh. Int e zastum abarh er merhèd youang en dès hum gollet déjà, hag erré e zou ehué é riscl bras ag hum goll ; dré ou aviseu mad hag ou helenneu santel, int e za de ben a hobér dehai cassat ou fal gomportemant a ziaguent, hag ér memb amzér a rein grèd ha nerh dehai dhum zihuenn doh en doustér faus ha trompus ag er vince. Bras é perpet er vanden ag er merhèd-cé inou, rac ne chairrér jamæs en or doh hanni ag erré e venn monèt abarh.